A Bizottság határozata
(2003. május 28.)
az élő állatok és állati termékek Új-Zélandból történő behozatalára vonatkozó egészségügyi bizonyítványokról szóló 2003/56/EK határozat második alkalommal történő módosításáról
(az értesítés a C(2003) 1788. számú dokumentummal történt)
(EGT vonatkozású szöveg)
(2003/385/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1999/837/EK határozattal [1] módosított, az Európai Közösség és Új-Zéland közötti, az élő állatok és az állati termékek kereskedelme esetében alkalmazandó állat-egészségügyi intézkedésekről szóló megállapodás megkötéséről szóló megállapodás megkötéséről szóló, 1996. december 17-i 97/132/EK tanácsi határozatra [2], és különösen annak 4. cikkére,
tekintettel a legutóbb az 1452/2001/EK tanácsi rendelettel [3] módosított, a szarvasmarha-, juh- és kecskefélék, valamint a sertések, a friss hús és a húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [4], és különösen annak 11. cikkének (2) bekezdésére és 22. cikke (2) bekezdésére, valamint a harmadik országokból származó élő állatok és állati termékek behozatalára alkalmazandó állat-egészségügyi feltételeket és az egészségügyi bizonyítvány mintáit meghatározó más irányelvek kapcsolódó rendelkezéseire,
mivel:
(1) A legutóbb a 2003/331/EK [5] határozattal módosított, az élő állatok és állati termékek Új-Zélandból történő behozatalára vonatkozó egészségügyi bizonyítványokról szóló 2003/56/EK bizottsági határozat [6] megállapítja a bizonyítványkiállítás követelményeit és a hivatalos egészségügyi bizonyítvány mintáját az élő állatok és állati termékek Új-Zélandból történő behozatalára.
(2) Az új hivatalos egészségi bizonyítványokra való áttérés lehetővé tétele érdekében a 2003/56/EK határozat egy legfeljebb 90 napos átmeneti időszakot biztosít. Ezen átmeneti időszak 30 nappal meghosszabbításra került a Megállapodás közös irányítóbizottsága 2003. február 27-i és 28-i ülésén a Megállapodás mellékleteinek egyes módosításait illetően tett ajánlásainak végrehajtására.
(3) A megállapodás felei között tárgyalások folynak a bizottság ajánlásainak hatóköréről. A Megállapodás mellékletei módosítására szolgáló eljárást szintén módosítani szükséges.
(4) Következésképpen helyénvaló a 2003/56/EK határozatban biztosított átmeneti időszak meghosszabbítása 2003. szeptember 30-ig.
(5) Ezért a 2003/56/EK határozatot megfelelően módosítani kell.
(6) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/56/EK határozat!. cikke helyébe az alábbi rendelkezés lép:
"4. cikk
A tagállamok 2003. szeptember 30-ig engedélyezik az I. mellékletben felsorolt élő állatok és állati termékek behozatalát a korábban alkalmazott bizonyítvány minták alapján."
2. cikk
Ezt a határozatot 2003. június 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2003. május 28-án.